त्यसैले सकेसम्म कसैलेपनि विषादी प्रयोग गरिएका आँप तथा अन्य फलफूलहरु नखाउन उनको सुझाव छ । ‘सकभर विषादी हालेका फलफूल नखानुहोस, यदि खानु नै छ भनेपनि कम्तिमा केहि समय फ्रिजमा राखेर वा तातो पानीले धोएर मात्र खाने गर्नुपर्छ ।’ डा. सिंहले सुझाए । उनले कडा खालको विषादी प्रयोग गरिएको फलफूल खाँदा मानिसमा छालाको रोग,पेट सम्वन्धी रोग वा पेट दुख्ने, फुल्लिने, वान्ता हुनेदेखि लिएर क्यान्सर सम्मको खतरा रहने बताए ।
